ΓΡΑΠΤΗ ΕΡΩΤΗΣΗ E-2617/96 υποβολή: Paul Lannoye (V) προς την Επιτροπή (14 Οκτωβρίου 1996)

Θέμα: Επιδοτήσεις στο πρόγραμμα «Transhennyθre» που στοχεύει στον τερματισμό της υπερεκμετάλλευσης του υδροφόρου στρώματος Pecq-Roubaix (PR) μέσω μεταφοράς ύδατος αντλουμένου κυρίως από το υδροφόρο στρώμα Pιruwelz-Seneffe (PS), στο πλαίσιο του σ

Η υπερεκμετάλλευση του υδροφόρου στρώματος ΡR χρονολογείται από τις αρχές του 1900. Το 1971, οι αυξήσεις αφορούσαν 65 εκατ. κυβ. μέτρων και έφθασαν το 1990 σε ύψος 78 εκατ. κυβ. μέτρων έναντι εκτιμούμενης φυσικής τροφοδοτήσεως ύψους 57 εκατ. κυβ. μέτρων. Οι βελγικές κρατικές αρχές δεν προέβησαν σε κανένα μέτρο ορθολογικότερης καταναλώσεως του νερού ώστε να διατηρηθεί το υδροφόρο αυτό στρώμα.

Η Περιφερειακή Κυβέρνηση της Βαλλονίας ανέθεσε το 1990 στον Υπουργό επί θεμάτων Ύδατος να προβεί στις απαραίτητες επαφές με στόχο να διοργανωθεί, το συντομότερο δυνατόν, τριμερής (Βαλλονία, Φλάνδρα, Γαλλία) σύσκεψη ώστε να επιτευχθεί η άρτια διαχείριση του ασβεστολιθικού ανθρακοφόρου υδροφόρου στρώματος. Η απόφαση αυτή δεν είχε συνέχεια. Συνεπώς, το σχέδιο αντλήσεως από το υδροφόρο στρώμα PS δεν βασίζεται σε καμιά στρατηγική για την ορθολογική διαχείριση των αποθεμάτων ύδατος: δεν υπάρχει μελέτη της ζήτησης από την οποία να προκύπτουν οι ενδεχόμενες εξοικονομήσεις ύδατος στους διάφορους ενδιαφερόμενους βιομηχανικούς τομείς (αποτελεσματικότερες διαδικασίες, χρησιμοποίηση κλειστού κυκλώματος) καθώς και η δυνατότητα μειώσεως των απωλειών στο σύστημα διανομής).

Άρα, η ευρωπαϊκή επιδότηση προς το πρόγραμμα «Transhennyθre» στο πλαίσιο του στόχου 1 δεν έχει ως στόχο τον εκσυγχρονισμό των σημερινών πρακτικών ως προς τη χρησιμοποίηση των φυσικών πόρων αλλά μόνον τον προσωρινό μετριασμό των αδυναμιών που επιδεικνύουν οι βελγικές δημόσιες αρχές μετατοπίζοντας τους κινδύνους που συνεπάγεται η υπερεκμετάλλευση ενός υδροφόρου στρώματος προς μία άλλη περιφέρεια. Όντως, η περιφέρεια Pιruwelz θεωρεί ότι απειλούνται οι δυνατότητές της για οικονομική ανάπτυξη. Ελλείψει μελέτης περιβαλλοντικών επιπτώσεων είναι πράγματι αδύνατον να προβλεφθούν οι επιπτώσεις στις πλησίον πολυάριθμες πηγές και υδροτόπους από τις αντλήσεις στο υδροφόρο στρώμα PS. Η αποξήρανση των ανωτέρω θα σήμαινε την καταστροφή των περιβαλλοντικών προγραμμάτων που βασίζονται στη σχεδιαζόμενη σήμερα τουριστική αξιοποίηση των τοπίων και βιοτόπων της διασυνοριακής αυτής περιοχής.

Δεν φρονεί συνεπώς η Επιτροπή ότι η επιδότηση προς το πρόγραμμα Transhennyθre είναι αδικαιολόγητη και μάλιστα αντιβαίνει τους προσανατολισμούς που καθορίζονται στο πλαίσιο της περιφερειακής πολιτικής;

Κοινή απάντηση στις γραπτές ερωτήσεις Ε-2605/96 και Ε-2617/96 της κ. Wulf-Mathies εξ ονόματος της Επιτροπής (8 Νοεμβρίου 1996)

Η Επιτροπή γνωστοποιεί στο Αξιότιμο Μέλος του Κοινοβουλίου ότι θα επανεξετάσει το σχέδιο «Transhennuyθre», το οποίο στοχεύει στην καταπολέμηση της υπερεκμετάλλευσης του υδροφόρου στρώματος Pecq-Roubaix, λαμβάνοντας υπόψη τις περιβαλλοντικές επιπτώσεις του σχεδίου στη ζώνη Pιruwelz.

Δεδομένου του πολύπλοκου χαρακτήρα της εν λόγω επένδυσης, η Επιτροπή, αφού προχώρησε στην πραγματοποίηση της πρώτης τεχνικής σύσκεψης με τους αρμόδιους της Βαλονίας, ζήτησε συμπληρωματικές πληροφορίες ώστε να μπορέσει να λάβει οριστική θέση για το σχέδιο.

Η Επιτροπή ανακοίνωσε στις περιφερειακές αρχές της Βαλονίας ότι, προς στιγμή, η συγχρηματοδότηση ΕΤΠΑ υπέρ του εν λόγω σχεδίου ανεστάλη.